 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኢትዮጵያ ሳተላይት ክተወንጭፍያ 8 ሕዳር 2018 ምንጪ ስእሊ, Sergei Savostyanov ኢትዮጵያ ኣብ ቻይና ዝተሰርሐት ሳተላይት ናብ ህዋ ንምውንጫፍ ኣብ ምድላው ከም እትርከብን ንኢትዮጵያ ዓብይ ረብሓ ከምዝህልዎን ተገሊፁ ኢትዮጵያ ዝተፈላለዩ ሓበሬታታት ካብ ናይ ወጻኢ ሃገር ትካላት ዓዲጋ ትጥቀም ብምንባራ ምውንጫፍ እዛ ሳተላይት ኣብ ምድሓን ናይ ወጻኢ ሸርፊ ዓቢይ ኣበርክቶ ከም ዝህልዎ ዋና ዳይሬክተር ኢንስትዩት ሳይንስን ቴክኖሎጂን ዶክተር ሰለሞን በላይ ይገልጹ እታ እትውንጨፍ ሳተላይት ለውጢ ኩነታት ኣየር ንምፅናዕ ሕርሻዊ ማእቶት መጽናዕቲ ማይ ከምኡ ድማ ኣብ ዕደናን ልምዓት ከተማን ዝሕግዝ ሓበሬታ እተቐብል ከምእትኸውን እቶም ሓላፊ ኣብሪሆም መንግስቲ ኢትዮጵያ ሓበሬታ ሳተላይት እናዓደገ ክጥቀም ብምጽንሑ እቲ ሳተላይት ብምውንጫፍ ዝርከብ ሓበሬታ ንሃገርና ኣዝዩ ኣገዳሲ ኢዩ ሸርፊ ወጻኢ ድማ ክተድሕንያ ኢሎም ዶክተር ሰለሞን እታ ሳተላይት ምሉእ ስእሊ ኢትዮጵያ ኣብ ውሽጢ ኣርባዕተ መዓልታት ምስዳድ እትኽእል ኮይና ናይ ምሉእ ዓለም ድማ ኣብ 50 መዓልታት ናይ ምሽፋን ዓቕሚ ከምዘለዋ ተሓቢሩ ቅድሚ ኣርባዕተ ዓመታት ብዝተገብረ መጽናዕቲ ኢትዮጵያ ልዕሊ 250 ሚልዮን ብር ነዚ ሓበሬታታት ንምርካብ ወጻኢ ትገብር ከም ዝነበረት ዝገለጹ ዶክተር ሰለሞን በላይ እቲ ጠለብ በብእዋኑ እናወሰኸ ይኸይድ ብምህላው እቲ ገንዘብ ቀሊል ከም ዘይኸውን ይዛረቡ ኢትዮጵያዊ መሃዚ ንዝሰርሓ ሄሊኮፕተሩ ኣብ ቀረባ እዋን ከብርራ እዩ! 